system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Traian T. Coșovei?
assistant
Traian T. Coșovei (n. 28 noiembrie 1954 – d. 1 ianuarie 2014) a fost un poet român aparținând generației literare 80. A fost membru al Uniunii Scriitorilor din România.

Biografie 

La 4 ani știa deja să citească și debuta artistic dictând poeme musafirilor săi. Fire temperamentală, nonconformistă și puțin cam impulsivă, devine în scurt timp cunoscut pentru caracterul său.

Odată cu intrarea la școală, își schimbă și preocupările, orientându-se către construcția de navete spațiale în podul casei, din resturi de televizoare și frigidere. Acest elan creator dispare în momentul intervenției locatarilor, îngrijorați de ascensiunea foarte gălăgioasa a micului astronaut. Totuși, reușește să se consoleze împreună cu prietenii tăind cablurile antenelor TV și aducând astfel pentru o săptămână liniștea absolută în casele vecinilor.

Marcat puternic de separarea părinților, pe când avea 12 ani, găsește remediul citind foarte mult și devenind un client permanent al Librăriei Sadoveanu din București. Aici se interesează de scriitori precum Jean Paul Sartre, Albert Camus, Charles Baudelaire sau William Faulkner și e repede etichetat de către personalul librăriei drept un copil teribil.

Îl pasionează pictura și vrea să intre la Arhitectură, însă constată cu amărăciune că nu îi plac matematicile. Se îndreaptă ulterior spre Teatru, dar  În cele din urmă, hotărăște să dea examen la Filologie (Facultatea de Litere a Universității bucureștene), unde intra al doilea în urma examenului de admitere.

În anii ‘80, ia parte la cenaclul condus de criticul literar Ovid S. Crohmălniceanu, iar apoi la Cenaclul de Luni al lui Nicolae Manolescu. Împreună cu poeții Florin Iaru, Ion Stratan și Mircea Cărtărescu, creează primul nucleu elitist al Generației ‘80 (Generația în blugi).   Banii pentru editarea antologiei Aer cu diamante reușește să-i obțină de la mama lui.

Traian Coșovei este și astăzi considerat un spirit liber, nonconformist, prin literatura sa de o mare originalitate, o poezie tânără comparabilă cu aceea a Marianei Marin, a lui Mircea Cărtărescu, Alexandru Mușina, Florin Iaru sau Andrei Bodiu.

După 1990

În anul 1990, redactează împreună cu Dan Goanță revista Vești proaste, din care apar 6 numere, iar mai târziu, împreună cu prozatorul Mircea Nedelciu, editează ziarul Punga d'un kil - organ de stat la coadă. Acesta era tipărit pe pungi de hârtie destinată ambalării produselor alimentare, sub deviza: Vom fi mai mult decât ocaua lui Cuza.

De-a lungul timpului, a fost recompensat cu Premiul Uniunii Scriitorilor, Premiul Asociației Scriitorilor din București, Premiul Academiei Române și chiar Premiul Uniunii Tineretului Comunist.

A fost prieten și susținător al mai tânărului poet constănțean Eduard Zalle, căruia i-a scris prefațele primelor patru cărți publicate de acesta începând cu 2009 și al tânărului mare poet Adrian Suciu.

Cărți publicate

Volume
- Ninsoarea electrică, ed. Cartea Românească 1978
- 1, 2, 3 SAU… , ed. Albatros 1980
- Cruciada întreruptă, ed. Cartea Românească 1982
- Aer cu diamante (antologie colectivă), ed. Litera 1982
- Poemele siameze, ed. Albatros 1983
- În așteptarea cometei, ed. Cartea Românească 1986
- Rondul de noapte, ed. Militară 1987
- Pornind de la un vers (critică literară), ed. Eminescu 1990
- Bătrânețile unui băiat cuminte”, ed. Pontica 1994
- Mickey Mouse e mort, ed. Cartea Românească 1994
- Ioana care rupe poeme, ed. Asociația Scriitorilor & Cartea Românească 1996
- Patinează sau crapă!, ed. Axa 1997
- Ninsoarea electrică, ediția a II-a, ed. Vinea, 1998
- Percheziționarea îngerilor, ed. Crater, 1998
- Lumină de la frigider, ed. Cartea Românească, 1998
- Bună dimineața, Vietnam!, ed. Călăuza, 1999
- Hotel Urmuz (critică literară), ed. Călăuza, 2000
- Institutul de glasuri, antologie, ed. Cartea Românească, 2002
- Vânătoarea pe capete, Ed. Libra, 2002
- Greva căpșunelor, Ed. Libra, 2004
- Aerostate plângând, Ed. Tracus Arte, 2010
- Jurnalul morilor de vânt, Ed. Tracus Arte, 2012
- Aritmetica pleoapelor, Ed. Tracus Arte, 2013
- Elegii pentru o bucată de iaht, (antologie), Ed. Tracus Arte, 2014

Antologii
Este prezent în:
 Streiflicht – Eine Auswahl zeitgenössischer rumänischer Lyrik (81 rumänische Autoren), - "Lumina piezișă", antologie bilingvă cuprinzând 81 de autori români în traducerea lui Christian W. Schenk, Dionysos Verlag 1994, ISBN 3980387119

În alte limbi 
 Vajúdó természet (Farmecul genezei), traducere în limba maghiară de Szikszay Gyula, Ifjúsági Könyvkiadó, București, 1959.

Premii

Premiul Uniunii Scriitorilor, 1979
Premiul Asociației Scriitorilor din București, 1994
Premiul Academiei Române, 1996
Premiul Internațional "Nichita Stănescu", 2000
Premiul Asociației Scriitorilor din București, 2004

Legături externe
 Editura LiterNet Greva căpșunelor ISBN 978-973-7893-90-1
 Editura LiterNet Ninsoarea electrică ISBN 978-973-122-020-8
 Să ne cunoaștem scriitorii: Traian T. Coșovei, 27 septembrie 2007, Horia Garbea, Jurnalul Național
Gheorghe Perian,Scriitori români postmoderni, EDP, București, 1996, pp. 45-54.

Interviuri

 Mari personalitati ale literaturii actuale, Corina Pavel, Formula AS - anul 1998, numărul 326
 „Life is a state of mind“. Generatia ’80: viata si literatura pe garantie?!, Raluca Alexandrescu, Observator cultural - numărul 34, octombrie 2000
 Confesiunile unui poet - Traian T. Cosovei, Dia Radu, Formula AS - anul 2009, numărul 851

Nașteri în 1954
Nașteri pe 28 noiembrie
Decese în 2014
Decese pe 1 ianuarie
Poeți români din secolul al XX-lea
Scriitori români din secolul al XX-lea
Poeți optzeciști
Autori români
Absolvenți ai Facultății de Litere din București
Absolvenți ai Universității din București
Poeți români din secolul al XXI-lea
Scriitori români din secolul al XXI-lea